આ ઘટના આજે વહેલી સવારે ખાંભા તાલુકાના નેસડી ગામની સીમમાં મગનભાઇ પટેલ નામના ખેડુતની વાડીમાં બની હતી. મગનભાઇની વાડીમાં એક અવાવરૂ કુવો આવેલો છે. જો કે આ કુવામા પાણી નથી. આજે વહેલી સવારે એક દીપડો શિકારની શોધમાં નીકળ્યો હતો. શિકાર પાછળ દોડતી વખતે આ દીપડો કુવામાં પડી ગયો હોવાનુ મનાય છે. સવારે વાડી માલિક મગનભાઇ પટેલ જ્યારે વાડીએ આવ્યા ત્યારે દપિડો કુવામા હોવાની જાણ થઇ હતી. જેને પગલે તેણે વનવિભાગને જાણ કરી હતી.